Συζήτηση:Εταιρία για την Προαγωγή της Ελληνικής Γλώσσας/Πρόταση διαγραφής

message: Διαγραφή Το θέμα φαίνεται να είναι επινοημένο. (βλ. και παρακάτω πρόταση για συγχώνευση). Είναι δυνατόν ο τίτλος να ήταν «Εταιρία για την προαγωγή της ελληνικής γλώσσας» και όχι μια μορφή σε καθαρεύουσα; Πέρα από αυτό, η «Εταιρία» δε φαίνεται να υπήρξε καν.  Αν πάμε στη σελ της πηγής που αναφέρει η παραπομπή, δε γράφεται κάτι περί «Εταιρίας». Μόνο στις σσ. 440-441, σε βιογραφικό του Εμμ. Θεοτόκη αναφέρεται: «Επρότεινε βραβείον χρυσούν τω αριστεύσαντι εν διαγωνισμώ ελλ. συγγραφής». →34kor34 (συζήτηση) 10:28, 25 Φεβρουαρίου 2017 (UTC)
 Σχόλιο Αγαπητέ 34kor34 το λήμμα είναι λανθασμένο, αλλά δεν είναι "επινενοημένο", απλά "απονενοημένο" . Στοιχεία υπάρχουν, αλλά σε άλλο σημείο του βιβλίου. Η παραπομπή είναι αριθμητικά λανθασμένη. Και σαφώς ορθώς αναζήτησες την καθαρεύουσα: Η εταιρεία περί ης ο λόγος ονομαζόταν, είτε «Εταιρία επί προαγωγή της ελληνικής γλώσσης εν Επτανήσω», είτε/ή/και «Εταιρία περί προαγωγής και καλλιεργείας της ελληνικής γλώσσης εις την Επτάνησον» (ίδρυση ορθώς το 1816) και στοιχεία για αυτήν υπάρχουν όντως, αλλά αλλού, στις σελίδες σελ. 240-243 του έργου του Παναγιώτη Χιώτη με τίτλο «Ιστορικά απομνημονεύματα Επτανήσου", υπό Π. Χιώτου. Τυπογραφείον ο ¨Φώσκολος¨. Εν Ζακυνθω 1887. Επίσης σύμφωνα με τον ίδιο συγγραφέα, υπάρχει πριν την παρουσίαση της και προαναφορά της, στην σελ. 239: [...] "Δύω άλλαι εταιρίαι συνεστήθησαν κατά τας παραμονάς του Ιονίου Συντάγματος ζήλω του Βαρώνος Εμμανουήλ Θεοτόκη, η Βιβλική Ιόνιος, και η περί προαγωγής και καλλιεργείας της ελληνικής γλώσσης εις την Επτάνησον". [...] Κάποιες λεπτομέρειες και "άρωμα εποχής", όποιος ενδιαφέρεται, μπορεί ίσως να βρει πιθανώς κι εδώ: Εμμ. Ν. Φραγκίσκος, "Η "ΠΡΟΤΑΣΙΣ ΠΡΟΣ ΤΟΥΣ ΝΕΟΥΣ ΤΟΥΣ ΙΩΝΑΣ, (1816), περιοδικό "Ερανιστής", Τεύχος 24, σελ. 201-214. (γενικά). Ειδικά στις σελ. 203-204, παραπομπή 4: [...] "Βλ. εικ. 1. Πρόκειται για οδηγία προς τον χρυσοτύπη, ο οποίος πράγματι συμμορφώθηκε σ' αυτήν. Όσο για την σύνδεση του ονόματος του Εμμ. Θεοτόκη με την Πρόταση, δεν πρέπει να ξενιζόμαστε. Αρκεί να σκεφθούμε πώς ο Θεοτόκης ήταν ιδρυτής και εμψυχωτής της Εταιρίας (1816) που εκαλλιεργούσε την κίνηση για την ενθάρρυνση της ελληνικής γλώσσας στα Επτάνησα και πώς την εποχή αυτή, αλλά και προγενέστερα, στην περίοδο των αυτοκρατορικών Γάλλων, υπήρξε εμπνευστής σειράς ανάλογων αθλοθετημάτων". [...] Το λήμμα ως είναι τώρα, βεβαίως, είναι stub, με λάθος παραπομπή και ατελές, αλλά πιθανώς θα μπορούσε να σταθεί αν εμπλουτιστεί. Geoandrios (συζήτηση) 08:02, 2 Μαρτίου 2017 (UTC)
replies: text: Φίλτατε Geoandrios εύγε για το διερευνητικό πνεύμα σου και, φυσικά, για την ανακάλυψη! Το ζήτημα τώρα είναι, όπως και εσύ αναρωτιέσαι, αν υπάρχουν άλλες βιβλιογραφικές (μεταγενέστερες κυρίως) που να κάνουν το λήμμα να μπορεί να σταθεί από μόνο του και να επαληθεύουν αν η «Εταιρία» είχε όντως διάρκεια, δράση και ποια, αν ήταν πραγματική «Εταιρία» και πως ακριβώς ονομαζόταν, ή απλά κληροδότημα που το διαχειριζόταν μια επιτροπή κ.λπ. Διότι από τον Χιώτη φαίνεται μονάχα η πρώτη αθλοθέτηση, οπότε ό,τι και αν συμπεράνουμε εμείς θα είναι πρωτότυπο συμπέρασμα. Με άλλα λόγια, θεωρώ ότι εξακολουθεί να μην στέκεται το λήμμα αυτοτελώς, αλλά πλέον μιλάμε για συγχώνευση με το λήμμα Εμμανουήλ Θεοτόκης. Οι χρήστες Focal Point και Texniths πρέπει να ξαναδούν το θέμα, στη βάση της συγχώνευσης τώρα πια. →34kor34 (συζήτηση) 08:36, 2 Μαρτίου 2017 (UTC)
 Διαγραφή δεδομένου ότι δεν φαίνεται να υπάρχει βιβλιογραφική στήριξη, σύμφωνα με τον παραπάνω. --Focal Point 16:41, 27 Φεβρουαρίου 2017 (UTC)
Δεν υπάρχει λόγος διαγραφής. Πολλές ευχαριστίες στον Geoandrios. Σαφέστατα πρέπει να αναφερθεί στο λήμμα για τον Εμμανουήλ Θεοτόκη. Συμφωνώ στο συμπέρασμα του Geoandrios: «πιθανώς θα μπορούσε να σταθεί αν εμπλουτιστεί». --Focal Point 19:48, 3 Μαρτίου 2017 (UTC)
 Διαγραφή Χωρίς επαρκείς αναφορές.--Texniths (συζήτηση) 23:24, 27 Φεβρουαρίου 2017 (UTC)

text: Ευχαριστίες στον Geoandrios για την έρευνα που πραγματοποίησε σχετικά με το θέμα. Πλέον το θέμα έχει μεταφερθεί ως προς την συγχώνευση ή όχι. Αποσύρω την ψήφο διαγραφής μετά τα νέα δεδομένα, και περιμένω να δω αν υπάρχουν περεταίρω πηγές-αναφορές.--Texniths (συζήτηση) 11:04, 2 Μαρτίου 2017 (UTC)
|}
thread_title:  [[Εταιρία για την Προαγωγή της Ελληνικής Γλώσσας]]